CELEX: 62019CN0741
Language: mt
Date: 2019-10-08 00:00:00
Title: Kawża C-741/19: Talba għal deċiżjoni preliminari mressqa mill-Qorti tal-Appell ta’ Pariġi (Franza) fit-8 ta’ Ottubru 2019 – ir-Repubblika tal-Moldova vs Société Komstroy, aventi kawża tal-kumpannija Energoalians

9.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 413/34
            
         
      Talba għal deċiżjoni preliminari mressqa mill-Qorti tal-Appell ta’ Pariġi (Franza) fit-8 ta’ Ottubru 2019 – ir-Repubblika tal-Moldova vs Société Komstroy, aventi kawża tal-kumpannija Energoalians
      (Kawża C-741/19)
      (2019/C 413/41)
      Lingwa tal-kawża: il-Franċiż
      
         Qorti tar-rinviju
      
      Il-Qorti tal-Appell ta’ Pariġi
      
         Partijiet fil-kawża prinċipali
      
      
         Rikorrenti: ir-Repubblika tal-Moldova
      
         Konvenuta: Société Komstroy, aventi kawża tal-kumpannija Energoalians
      
         Domandi preliminari
      
      
                  —
               
               
                  L-Artikolu 1(6) tat-Trattat fuq il-Karta tal-Enerġija għandu jiġi interpretat fis-sens li kreditu li jirriżulta minn kuntratt ta’ bejgħ tal-elettriku li ma kien jinvolvi l-ebda provvista min-naħa tal-investitur fl-Istat ospitanti jista’ jikkostitwixxi “investiment” fis-sens ta’ dan l-artikolu?
               
            
                  —
               
               
                  L-Artikolu 26(1) tat-Trattat fuq il-Karta tal-Enerġija għandu jiġi interpretat fis-sens li jikkostitwixxi investiment l-akkwist minn investitur ta’ parti kontraenti fi kreditu kkostitwita minn operatur ekonomiku barrani għall-Istati partijiet?
               
            
                  —
               
               
                  L-Artikolu 26(1) tat-Trattat fuq il-Karta tal-Enerġija għandu jiġi interpretat fis-sens li kreditu li jappartjeni lil investitur, li jirriżulta minn kuntratt ta’ bejgħ tal-elettriku kkunsinnat fil-fruntiera tal-Istat ospitanti, jista’ jikkostitwixxi investiment imwettaq fiż-żona ta’ parti kontraenti oħra, fl-assenza ta’ kull attività ekonomika eżerċitata mill-investitur fit-territorju ta’ din tal-aħħar?